title: Regulamentul de punere în aplicare (UE) 2019/635 al Comisiei din 16 aprilie 2019 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Lechazo de Castilla y León” (IGP)]

text:
                  24.4.2019

                  RO

                  Jurnalul Oficial al Uniunii Europene

                  L 109/4

         REGULAMENTUL DE PUNERE ÎN APLICARE (UE) 2019/635 AL COMISIEI
         din 16 aprilie 2019
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Lechazo de Castilla y León” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Lechazo de Castilla y León”, înregistrată în temeiul Regulamentului (CE) nr. 2107/1999 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Lechazo de Castilla y León” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 16 aprilie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 2107/1999 al Comisiei din 4 octombrie 1999 de completare a anexei la Regulamentul (CE) nr. 2400/96 privind înregistrarea anumitor denumiri în „Registrul denumirilor de origine protejate și al indicațiilor geografice protejate”, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 258, 5.10.1999, p. 3).

            (3)  JO C 432, 30.11.2018, p. 3.


title: Regulamentul de punere în aplicare (UE) 2019/637 al Comisiei din 23 aprilie 2019 de aprobare a colecalciferolului ca substanță activă destinată utilizării în produsele biocide aparținând tipului de produs 14 (Text cu relevanță pentru SEE.)

text:
                  24.4.2019

                  RO

                  Jurnalul Oficial al Uniunii Europene

                  L 109/13

         REGULAMENTUL DE PUNERE ÎN APLICARE (UE) 2019/637 AL COMISIEI
         din 23 aprilie 2019
         de aprobare a colecalciferolului ca substanță activă destinată utilizării în produsele biocide aparținând tipului de produs 14
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (1), în special articolul 9 alineatul (1) litera (a),
         întrucât:

                     (1)

                     Autoritatea competentă responsabilă de evaluare din Suedia a primit la 19 aprilie 2013 o cerere, în conformitate cu articolul 11 alineatul (1) din Directiva 98/8/CE a Parlamentului European și a Consiliului (2), de includere a substanței active colecalciferol în anexa I la directiva respectivă, în vederea utilizării în produsele biocide aparținând tipului de produs 14, rodenticide, astfel cum este descris în anexa V la Directiva 98/8/CE, care corespunde tipului de produs 14 descris în anexa V la Regulamentul (UE) nr. 528/2012.

                     (2)

                     La 15 aprilie 2016, autoritatea competentă din Suedia responsabilă cu evaluarea a transmis Agenției Europene pentru Produse Chimice (denumită în continuare „agenția”), în conformitate cu articolul 8 alineatul (1) din Regulamentul (UE) nr. 528/2012, raportul de evaluare însoțit de recomandările sale.

                     (3)

                     Avizul agenției (3) a fost adoptat la 13 decembrie 2017 de către Comitetul pentru produse biocide, ținând seama de concluziile autorității competente responsabile de evaluare.

                     (4)

                     Conform avizului respectiv, colecalciferolul este un prohormon și, prin urmare, îndeplinește criteriile stabilite în Regulamentul delegat (UE) 2017/2100 al Comisiei (4) pentru a fi considerat ca având proprietăți care perturbă sistemul endocrin și care pot cauza efecte adverse la oameni. Prin urmare, colecalciferolul îndeplinește criteriul de excludere stabilit la articolul 5 alineatul (1) litera (d) din Regulamentul (UE) nr. 528/2012.

                     (5)

                     În plus, conform avizului respectiv, utilizarea produselor care conțin colecalciferol ridică semne de întrebare în ceea ce privește cazurile de intoxicație primară și secundară, chiar și în cazul în care sunt aplicate măsuri restrictive de gestionare a riscurilor și, prin urmare, colecalciferolul îndeplinește, de asemenea, criteriul de a fi considerat o substanță susceptibilă de înlocuire în conformitate cu articolul 10 alineatul (1) litera (e) din Regulamentul (UE) nr. 528/2012.

                     (6)

                     În temeiul articolului 5 alineatul (2) din Regulamentul (UE) nr. 528/2012, o substanță activă care îndeplinește un criteriu de excludere poate fi aprobată numai în cazul în care se demonstrează că este îndeplinită cel puțin una dintre condițiile pentru derogare prevăzute la articolul respectiv.

                     (7)

                     În conformitate cu articolul 10 alineatul (3) din Regulamentul (UE) nr. 528/2012, agenția a organizat o consultare publică în perioada 17 iulie 2017-15 septembrie 2017 pentru a colecta informații relevante, inclusiv informații privind înlocuitorii disponibili (5).

                     (8)

                     De asemenea, Comisia a efectuat o consultare publică specifică în perioada 7 februarie 2018-7 aprilie 2018 pentru a colecta informații cu privire la îndeplinirea sau la neîndeplinirea condițiilor pentru derogare prevăzute la articolul 5 alineatul (2) din Regulamentul (UE) nr. 528/2012. Comisia a făcut publice contribuțiile primite în cadrul respectivei consultări (6).

                     (9)

                     Informațiile obținute în urma celor două consultări publice menționate mai sus, experiența dobândită în ceea ce privește autorizarea produselor rodenticide și reînnoirea aprobării substanțelor active anticoagulante utilizate în rodenticide, precum și informațiile privind disponibilitatea unor alternative la rodenticidele anticoagulante incluse în anexa 1 la raportul final al Comisiei privind măsurile de reducere a riscurilor pentru rodenticidele anticoagulante ca produse biocide (7), au fost discutate cu statele membre în cadrul Comitetului permanent pentru produse biocide.

                     (10)

                     Rozătoarele pot purta organisme patogene care sunt responsabile de numeroase zoonoze, care pot pune în pericol grav sănătatea oamenilor sau a animalelor. Substanțele active anticoagulante, care sunt principalele substanțe active utilizate în prezent în rodenticide, îndeplinesc, de asemenea, criteriile de excludere prevăzute la articolul 5 alineatul (1) din Regulamentul (UE) nr. 528/2012, deoarece sunt clasificate în categoria 1B ca substanțe toxice pentru reproducere, majoritatea fiind substanțe persistente, bioacumulative și toxice (PBT) sau substanțe foarte persistente și foarte bioacumulative (vPvB). Alte substanțe active alternative, aprobate în prezent pentru tipul de produs 14 și care nu fac obiectul excluderii, și anume dioxid de carbon, alfa-cloraloză, fosfură de aluminiu, acid cianhidric și pudră de știulete de porumb, prezintă constrângeri inerente naturii lor și condiții de utilizare limitate. Este posibil ca metodele nechimice de control sau de prevenire aplicate rozătoarelor, cum ar fi capcanele mecanice, electrice sau adezive, să nu fie suficient de eficiente și să ridice alte probleme legate de cruzime sau de cauzarea unor suferințe inutile pentru rozătoare.

                     (11)

                     Aprobarea colecalciferolului ar introduce o substanță activă suplimentară pe piață și ar fi utilă pentru a gestiona creșterea din ce în ce mai accentuată a rezistenței rozătoarelor la substanțele active anticoagulante, deoarece colecalciferolul acționează în mod complet diferit în comparație cu anticoagulantele. Disponibilitatea colecalciferolului poate, de asemenea, să reducă utilizarea substanțelor active anticoagulante și, în special, a celor mai puternice astfel de substanțe din a doua generație. Astfel, colecalciferolul poate juca, în viitor, un rol în asigurarea unui control satisfăcător al populațiilor de rozătoare în cadrul unei abordări integrate de gestionare a dăunătorilor, în sprijinul alternativelor de mai sus care nu fac obiectul criteriilor de excludere și, eventual, ar putea limita recurgerea la substanțe active anticoagulante în rodenticide.

                     (12)

                     Mai mult, un control insuficient al rozătoarelor ar putea avea nu doar un impact negativ semnificativ asupra sănătății umane sau animale sau asupra mediului, ci ar putea afecta și percepția publicului cu privire la propria sa siguranță în ceea ce privește expunerea la rozătoare sau securitatea unor activități economice care ar putea fi vulnerabile la rozătoare, determinând consecințe economice și sociale. În pofida proprietăților sale care perturbă sistemul endocrin, colecalciferolul poate fi considerat ca având profiluri toxicologice și ecotoxicologice în general mai bune comparativ cu substanțele active anticoagulante, deoarece nu este clasificat nici ca substanță toxică pentru reproducere din categoria 1B, nici ca PBT sau vPvB. Colecalciferolul este vitamina D3, care, în doza corectă, este un element esențial pentru viața umană și se preconizează că va prezenta riscuri mai scăzute pentru oameni în comparație cu substanțele active anticoagulante atunci când este utilizat ca rodenticid. Riscurile pentru sănătatea umană, sănătatea animală sau pentru mediu care decurg din utilizarea produselor care conțin colecalciferol pot fi reduse dacă sunt respectate anumite specificații și condiții. Conform celor explicate mai sus, colecalciferolul poate juca, în viitor, un rol în asigurarea unui control satisfăcător al populațiilor de rozătoare în cadrul unei abordări integrate de gestionare a dăunătorilor, în sprijinul alternativelor de mai sus care nu fac obiectul criteriilor de excludere și, eventual, ar putea limita recurgerea la rodenticide anticoagulante, care prezintă în general riscuri mai mari. În acest context, neaprobarea acestei substanțe active ar priva utilizatorii de un instrument de control al rozătoarelor care ar putea aduce o valoare adăugată și care este cel puțin la fel de adecvat ca multe alte substanțe alternative utilizate. Prin urmare, neaprobarea colecalciferolului ca substanță activă ar avea un impact negativ disproporționat pentru societate în raport cu riscurile care decurg din utilizarea substanței. Astfel, condiția prevăzută la articolul 5 alineatul (2) litera (c) este îndeplinită.

                     (13)

                     Prin urmare, este adecvat să se aprobe utilizarea colecalciferolului în produsele biocide aparținând tipului de produs 14, sub rezerva respectării anumitor specificații și condiții.

                     (14)

                     Întrucât colecalciferolul îndeplinește criteriul de excludere stabilit la articolul 5 alineatul (1) litera (d) din Regulamentul (UE) nr. 528/2012, aprobarea ar trebui acordată pentru o perioadă de maximum cinci ani, astfel cum se prevede la articolul 4 alineatul (1) a doua teză din regulamentul respectiv.

                     (15)

                     Măsurile prevăzute în prezentul regulament sunt conforme cu avizul Comitetului permanent pentru produse biocide,

               ADOPTĂ PREZENTUL REGULAMENT:

            Articolul 1
            Se aprobă substanța colecalciferol ca substanță activă destinată utilizării în produsele biocide aparținând tipului de produs 14, sub rezerva respectării specificațiilor și a condițiilor prevăzute în anexă.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 23 aprilie 2019.

                  Pentru Comisie

                  Președintele

               Jean-Claude JUNCKER

            (1)  JO L 167, 27.6.2012, p. 1.

            (2)  Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (JO L 123, 24.4.1998, p. 1).

            (3)  Aviz al Comitetului pentru produse biocide privind cererea de aprobare a substanței active: Colecalciferol, tipul de produs: 14, ECHA/BPC/180/2017.

            (4)  Regulamentul delegat (UE) 2017/2100 al Comisiei din 4 septembrie 2017 de stabilire a criteriilor științifice pentru determinarea proprietăților care perturbă sistemul endocrin în conformitate cu Regulamentul (UE) nr. 528/2012 al Parlamentului European și al Consiliului (JO L 301, 17.11.2017, p. 1).

            (5)  https://echa.europa.eu/potential-candidates-for-substitution-previous-consultations

            (6)  https://circabc.europa.eu/w/browse/c29a57c2-e31d-43d8-9675-6aec345218cf

            (7)  https://circabc.europa.eu/sd/a/352bffd8-babc-4af8-9d0c-a1c87a3c3afc/Final%20Report%20RMM.pdf

            ANEXĂ

                        Denumire comună

                        Denumire IUPAC
                        Numere de identificare

                        Gradul minim de puritate a substanței active (1)

                        Data aprobării

                        Data de expirare a aprobării

                        Tip de produs

                        Condiții specifice

                        Colecalciferol

                        Denumirea IUPAC:
                        (3β,5Z,7E)-9,10-secocolesta-5,7,10(19)-trien-3-ol
                        Nr. CE: 200-673-2
                        Nr. CAS: 67-97-0

                        970 g/kg

                        1 iulie 2019

                        30 iunie 2024

                        14

                        Colecalciferolul este considerat susceptibil de înlocuire în conformitate cu articolul 10 alineatul (1) literele (a) și (e) din Regulamentul (UE) nr. 528/2012.
                        Autorizațiile produselor biocide sunt supuse următoarelor condiții generale:

                                    1.

                                    Evaluarea produsului acordă o atenție deosebită expunerilor, riscurilor și eficacității aferente oricăror utilizări care fac obiectul unei cereri de autorizare, dar care nu sunt abordate în evaluarea efectuată la nivelul Uniunii a riscurilor determinate de substanța activă. În plus, în temeiul punctului 10 din anexa VI la Regulamentul (UE) nr. 528/2012, evaluarea produsului include o evaluare menită să stabilească dacă condițiile prevăzute de articolul 5 alineatul (2) din Regulamentul (UE) nr. 528/2012 pot sau nu să fie îndeplinite.

                                    2.

                                    Produsele sunt autorizate pentru utilizare numai în statele membre în care este îndeplinită cel puțin una dintre condițiile prevăzute la articolul 5 alineatul (2) din Regulamentul (UE) nr. 528/2012.

                                    3.

                                    În conformitate cu articolul 19 alineatul (4) litera (d) din Regulamentul (UE) nr. 528/2012, produsele nu se autorizează pentru punerea la dispoziție pe piață pentru uzul publicului larg.

                                    4.

                                    Concentrația nominală a colecalciferolului în produse nu depășește 0,075 % g/g.

                                    5.

                                    Produsele conțin un agent aversiv și un colorant.

                                    6.

                                    Produsele nu se autorizează sub formă de pulbere rodenticidă de contact.

                                    7.

                                    Produsele sub formă de formule de contact, altele decât pulberea rodenticidă de contact, se autorizează numai pentru utilizarea de către utilizatori profesionali instruiți, în spații închise care nu sunt accesibile copiilor sau animalelor nevizate.

                                    8.

                                    Se autorizează numai produsele gata de utilizare.

                                    9.

                                    Expunerea primară, precum și cea secundară, a oamenilor, a animalelor nevizate și a mediului se reduce la minimum, prin respectarea și aplicarea tuturor măsurilor adecvate și disponibile de reducere a riscurilor. Acestea includ, de exemplu, restricțiile de utilizare doar de către utilizatori profesionali sau de către utilizatori profesionali instruiți, atunci când este posibil, și stabilirea unor condiții specifice suplimentare pentru fiecare categorie de utilizatori.

                                    10.

                                    Cadavrele și momelile neconsumate se elimină în conformitate cu reglementările locale. Metoda de eliminare se descrie în mod specific în rezumatul caracteristicilor produsului din autorizația națională și este menționată pe eticheta produsului.

                              În plus față de condițiile generale, autorizațiile produselor biocide care urmează să fie folosite de către utilizatori profesionali instruiți trebuie să îndeplinească următoarele condiții:

                                    1.

                                    Produsele pot fi autorizate pentru utilizare în canale de evacuare, în spații deschise sau în spații de depozitare a deșeurilor.

                                    2.

                                    Produsele pot fi autorizate pentru utilizare în punctele acoperite și protejate de amplasare a momelilor în măsura în care oferă același nivel de protecție a speciilor nevizate și a oamenilor ca și capcanele cu momeală care nu pot fi anihilate.

                                    3.

                                    Produsele se autorizează pentru utilizare în cadrul tratamentelor permanente în acele locuri unde există potențial mare de reinvazie în situația în care alte metode de control s-au dovedit a fi insuficiente.

                                    4.

                                    Produsele nu se autorizează pentru utilizare în cadrul tratamentelor ocazionale cu momeală.

                                    5.

                                    Persoanele care pun la dispoziție pe piață produsele pentru utilizatorii profesionali instruiți se asigură că produsele respective nu sunt livrate altor persoane decât utilizatorilor profesionali instruiți.

                              În plus față de condițiile generale, autorizațiile produselor biocide care urmează să fie folosite de către utilizatori profesionali trebuie să îndeplinească următoarele condiții:

                                    1.

                                    Produsele nu se autorizează pentru utilizare în canale de evacuare, în spații deschise sau în spații de depozitare a deșeurilor.

                                    2.

                                    Produsele nu se autorizează pentru utilizare în cadrul tratamentelor permanente sau ocazionale cu momeală.

                                    3.

                                    Produsele se autorizează doar pentru utilizare în capcanele cu momeală care nu pot fi anihilate.

                                    4.

                                    Persoanele care pun la dispoziție pe piață produse pentru utilizatorii profesionali se asigură că produsele respective nu sunt livrate publicului larg.

               (1)  Puritatea indicată în această coloană a fost gradul minim de puritate a substanței active evaluate. Substanța activă din produsul introdus pe piață poate avea o puritate egală sau diferită dacă s-a demonstrat că este echivalentă din punct de vedere tehnic cu substanța activă evaluată.


title: Regulamentul de punere în aplicare (UE) 2019/822 al Comisiei din 17 mai 2019 privind clasificarea anumitor mărfuri în Nomenclatura combinată

text:
                  22.5.2019

                  RO

                  Jurnalul Oficial al Uniunii Europene

                  L 134/13

         REGULAMENTUL DE PUNERE ÎN APLICARE (UE) 2019/822 AL COMISIEI
         din 17 mai 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 mai 2019.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un articol (așa-numit „pilon înșurubat”) cu secțiune transversală circulară, cu o lungime de aproximativ 55 cm și cu diametru extern de 6 cm, fabricat din foi de oțel galvanizate la cald.
                        Unul dintre capetele pilonului este conic și filetat, iar celălalt capăt are un element în formă de U cu găuri pentru șuruburi.
                        Articolul este proiectat pentru a fi înfipt prin înșurubare în pământ sau pe o bază din alt material și pentru a fixa apoi în mod permanent stâlpi de rezistență din lemn (care odată fixați într-o anumită poziție rămân nemișcați) prin introducere în elementul în formă de U și fixare prin șuruburi.
                        Pilonii înșurubați sunt folosiți în construcții din lemn, sisteme de energie solară, construcții pentru grădină și evenimente, garduri, panouri și bannere etc.
                        A se vedea imaginea (1).

                        7308 90 59

                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 3 la secțiunea XV, precum și pe baza textului codurilor NC 7308 , 7308 90  și 7308 90 59 .
                        Articolul are caracteristicile obiective ale „părților de construcții” de la poziția 7308 . Este proiectat special pentru asamblarea unor elemente de construcții; odată fixată într-o anumită poziție, structura rămâne nemișcată. Structura are găuri în care sunt introduse șuruburi, în momentul asamblării, pentru fixarea elementelor de construcții (a se vedea și Notele explicative la Sistemul armonizat aferente poziției 7308  punctul 1).
                        Clasificarea la poziția 7326  ca „alte articole din fier sau din oțel” este exclusă, întrucât articolele destinate utilizării în construcții se încadrează la poziția 7308  (a se vedea de asemenea Notele explicative la Sistemul armonizat aferente poziției 7326  punctul 1).
                        Prin urmare, articolul trebuie clasificat la codul NC 7308 90 59  ca părți de construcții din oțel.

               (1)  Imaginea are caracter pur informativ.


title: Regulamentul de punere în aplicare (UE) 2019/823 al Comisiei din 17 mai 2019 privind clasificarea anumitor mărfuri în Nomenclatura combinată

text:
                  22.5.2019

                  RO

                  Jurnalul Oficial al Uniunii Europene

                  L 134/16

         REGULAMENTUL DE PUNERE ÎN APLICARE (UE) 2019/823 AL COMISIEI
         din 17 mai 2019
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:

                     (1)

                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.

                     (2)

                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții specifice ale Uniunii, în vederea aplicării de măsuri tarifare sau de altă natură privind comerțul cu mărfuri.

                     (3)

                     În temeiul acestor reguli generale, mărfurile descrise în coloana (1) a tabelului din anexă ar trebui clasificate la codul NC indicat în coloana (2), pe baza motivelor care figurează în coloana (3) a tabelului menționat.

                     (4)

                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă ar trebui să fie de trei luni.

                     (5)

                     Măsurile prevăzute în prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1
            Mărfurile descrise în coloana (1) a tabelului din anexă se clasifică în Nomenclatura combinată la codul NC indicat în coloana (2) a tabelului menționat.

            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 mai 2019.

                  Pentru Comisie,

                  Pentru Președinte,

               Stephen QUEST

                  Director general

                  Direcția Generală Impozitare și Uniune Vamală

            (1)  JO L 269, 10.10.2013, p. 1.

            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).

            ANEXĂ

                        Descrierea mărfurilor

                        Clasificare
                        (Cod NC)

                        Motive

                        (1)

                        (2)

                        (3)

                        Un articol confecționat din păr uman, constând într-o șuviță de fire de păr uman pieptănate, unite la capetele dinspre rădăcină. Capetele dinspre rădăcină ale șuviței care sunt unite sunt gata să fie combinate, fără niciun fel de prelucrare suplimentară, prin aplicarea căldurii, cu părul natural al persoanei care o utilizează.
                        A se vedea imaginea (*1).

                        6704 20 00

                        Clasificarea se stabilește pe baza regulilor generale 1 și 6 de interpretare a Nomenclaturii combinate, precum și pe baza textului codurilor NC 6704  și 6704 20 00 .
                        Din cauza unirii firelor la capetele dinspre rădăcină, articolul este considerat ca fiind supus unei prelucrări suplimentare față de cea menționată la poziția 6703 . În consecință, este exclusă clasificarea la poziția 6703  ca păr uman pieptănat, subțiat, albit sau altfel prelucrat.
                        Din cauza unirii firelor la capetele dinspre rădăcină și a faptului că articolul este gata să fie combinat, fără nicio prelucrare suplimentară, cu părul natural al persoanei care îl utilizează, articolul trebuie considerat ca fiind articol confecționat din categoria extensiilor de păr, care se încadrează la poziția 6704  (a se vedea și Notele explicative la Sistemul armonizat aferente poziției 6704  punctul 1 primul paragraf).
                        Prin urmare, articolul trebuie clasificat la codul NC 6704 20 00  ca „meșe și articole similare din păr uman”.

               (*1)  Imaginea are caracter pur informativ.


title: Regulamentul de punere în aplicare (UE) 2019/1266 al Comisiei din 24 iulie 2019 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  29.7.2019

                  RO

                  Jurnalul Oficial al Uniunii Europene

                  L 200/1

         REGULAMENTUL DE PUNERE ÎN APLICARE (UE) 2019/1266 AL COMISIEI
         din 24 iulie 2019
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 ar trebui modificat în consecință.

                     (4)

                     Deoarece este necesar să se asigure aplicarea măsurii respective cât mai rapid posibil după ce devin disponibile datele actualizate, prezentul regulament ar trebui să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 24 iulie 2019.

                  Pentru Comisie,

                  Pentru Președinte,

               Jerzy PLEWA

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                                 Codul NC

                                 Denumirea mărfurilor

                                 Prețul reprezentativ
                                 (în EUR/100 kg)

                                 Garanția menționată la articolul 3
                                 (în EUR/100 kg)

                                 Originea (1)

                                 0207 12 90

                                 Carcase de păsări de curte din specia Gallus domesticus, congelate, denumite «pui 65 %»

                                 142,5

                                 0

                                 AR

                                 0207 14 10

                                 Bucăți dezosate de păsări de curte din specia Gallus domesticus, congelate

                                 235,4

                                 19

                                 AR

                                 206,5

                                 28

                                 BR

                                 222,7

                                 23

                                 TH

                                 1602 32 11

                                 Preparate nefierte din păsări de curte din specia Gallus domesticus

                                 276,1

                                 3

                                 BR

               ”

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).